পিরোজপুর, ৯ জুলাই (শীর্ষ নিউজ ডটকম): পিরোজপুরের স্বরূপকাঠি (নেছারাবাদ) উপজেলার কুখ্যাত মাদক বিক্রেতা মো. আছলামকে ৬ মাসের কারাদণ্ড দিয়েছে ভ্রাম্যমাণ আদালত। ফেন্সিডিল বিক্রি ও রাখার  অভিযোগে আজ শনিবার উপজেলা নির্বাহি কর্মকর্তা নুরুজ্জামান তাকে এ দণ্ডাদেশ দেন। এর আগে শুক্রবার রাতে ৩ বোতল ফেনসিডিলসহ তাকে আটক করা হয়। পরে তার দেয়া তথ্য মোতাবেক আরো ৫১ বোতল ফেনসিডিল উদ্ধার করে মাদক নিয়ন্ত্রণ অধিদপ্তর।